CELEX: 62013TN0143
Language: fi
Date: 2013-03-13 00:00:00
Title: Asia T-143/13: Kanne 13.3.2013 — Zhejiang Heda Solar Technology v. komissio

27.4.2013   
            
            
               FI
            
            
               Euroopan unionin virallinen lehti
            
            
               C 123/23
            
         Kanne 13.3.2013 — Zhejiang Heda Solar Technology v. komissio
   (Asia T-143/13)
   2013/C 123/40
   Oikeudenkäyntikieli: ranska
   
      Asianosaiset
   
   
      Kantaja: Zhejiang Heda Solar Technology Co. Ltd (Fuyang, Kiina) (edustajat: asianajajat V. Akritidis ja Y. Melin)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin toiminnasta tehdyn sopimuksen 263 artiklan nojalla 3.1.2013 päivätyssä kirjeessä tiedoksi annetun Euroopan komission päätöksen N:o H4/JN/Ref.t13.000011, jossa se ilmoitti kantajalle, ettei se tutki markkinataloudessa toimivan yrityksen aseman myöntämistä koskevaa hakemusta, jonka kantaja jätti neuvoston asetuksen N:o 1225/2009 2 artiklan 7 kohdan b alakohdan nojalla Kiinan kansantasavallasta peräisin olevien kiteisestä piistä valmistettujen aurinkosähkömoduulien ja niiden keskeisten komponenttien tuontia koskevan polkumyynnin vastaisen 6.9.2012 (AD 590) aloitetun menettelyn yhteydessä
            
         
               —
            
            
               toteamaan, ettei kantajaan voida soveltaa tämän kanteen yhteydessä Euroopan unionin toiminnasta tehdyn sopimuksen 277 artiklan nojalla polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 1225/2009 muuttamisesta 12.12.2012 annettua Euroopan parlamentin ja neuvoston asetusta (EU) N:o 1168/2012 (EUVL L 344, s. 1)
            
         
               —
            
            
               ja näin ollen velvoittamaan komission ja mahdolliset väliintulijat korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jonka mukaan oikeusvarmuuden periaatetta, luottamuksensuojan periaatetta ja suhteellisuusperiaatetta on loukattu, koska riidanalaisella päätöksellä poistettiin kantajalta taannehtivasti sen jo saavuttama oikeus saada markkinataloudessa toimivan yrityksen asemaa koskeva hakemuksensa käsitellyksi komissiossa ilman, että mikään pakottava etu oikeuttaisi poistamisen.